b'\n_START_ARTICLE_\nYankton Indijanci\n_START_PARAGRAPH_\nYankton, jedno od sedam plemena Sioux Indijanaca u 17. stolje\xc4\x87u naseljeno u sada\xc5\xa1njoj ju\xc5\xbenoj Minnesoti, gdje su \xc5\xbeivjeli od lova, poljoprivrede i sakupljanja. Kroz 17. stolje\xc4\x87e Yanktoni su indirektno pod pritiskom bijelaca potisnuti jugozapadno u podru\xc4\x8dje otvorenih prerija, u jugoisto\xc4\x8dnu Ju\xc5\xbenu Dakotu. Po\xc4\x8detkom 1830.-tih razne bolesti i kasniji nestanak bizona, kao i ratovi sa neprijateljskim prerijskim plemenima dovodi do propadanja ove zajednice. U to vrijeme bilo ih je oko 3,000. Negdje 1860. Yanktoni prepu\xc5\xa1taju svoju prerijski domovinu Sjedinjenim Dr\xc5\xbeavama, pa su smje\xc5\xa1teni na rezervate u Sjevernoj i Ju\xc5\xbenoj Dakoti. Danas \xc5\xbeive na rezervatima Crow Creek i Yankton u Ju\xc5\xbenoj Dakoti i ne\xc5\xa1to na rezervama u ju\xc5\xbenoj Kanadi.\n_START_SECTION_\nKultura\n_START_PARAGRAPH_\nDolaskom na preriju Yanktoni postaju lovci na bizona, ali uzgajaju i kukuruz, grah, squash-tikve i drugu kulturu. Yanktoni su organizirani u osam bandi, od kojih se svaka sastoji od patrilinearnih klanova. Vije\xc4\x87e bande sastoji se od nasljednog poglavice i klanskih starje\xc5\xa1ina. Postoji vjera u Velikog duha Wakan Tanka. Mrtve sahranjuju na u zemlji ili na podignutim skelama.'